Pierre-Emerick Aubameyang
<s>Pierre-Emerick Emiliano François Aubameyang (18. 6. 1989.) gabonski je fudbaler koji igra na poziciji napadača i trenutno nastupa za Arsenal i reprezentaciju Gabona čiji je kapiten.</s><s>Smatra se jednim od najboljih napadača na svetu.</s><s>Primarna pozicija mu je centarfor, ali može da igra i kao krilni napadač.</s>

<s>Rođen je u Lavalu i potiče iz sportske porodice — otac Pierre se takođe svojevremeno profesionalno bavio fudbalom.</s><s>Nakon zapažene juniorske karijere proveo je par sezona na pozajmicama u Dižonu, Lilu, Monaku i Sent Etjenu pošto za njega nije bilo mesta u prvom timu Milana.</s><s>Najbolje se pokazao u Sent Etjenu za koji je potpisao ugovor 2011. godine.</s><s>Tokom prve sezone u francuskom klubu razvio se u opasnog igrača po gol protivnika u skoro svakoj mogućoj situaciji.</s><s>Sezonu je završio na 4. mestu najboljih strelaca Prve lige Francuske.</s><s>Naredne sezone je bio dosta efikasniji i postigao 19 golova, a uz to je osvojio Liga kup.</s><s>Našao se i u timu sezone Prve lige.</s>

<s>Aubameyang je postao tražen igrač u Evropi nakon dobrih partija u Francuskoj tako da je 2013. godine potpisao ugovor sa Borusijom iz Dortmunda za 14 miliona evra.</s><s>Prvu sezonu u Nemačkoj završio je sa ukupno 48 utakmica i 16 golova i osvojenim Superkupom.</s><s>Naredne 2014/15. sezone je osvojio još jedan Superkup, a do kraja boravka u Dortmundu je osvojio i Kup Nemačke, postao viceprvak Bundeslige i sezone 2016/17. bio najbolji strelac prvenstva.</s>

<s>Godine 2018. je potpisao ugovor sa Arsenalom u vrednosti od 56 miliona funti — najskuplji u istoriji kluba.</s><s>U tom trenutku je postao najskuplji gabonski, a ujedno i afrički fudbaler ikada.</s><s>Prvu kompletnu sezonu u Arsenalu završio je kao najbolji strelac Premijer lige, a bio je jedan od ključnih igrača u Arsenalovom uspehu kada su stigli do finala Lige Evrope, ali i naredne sezone kada je svojim pogocima u FA kupu i FA Komjuniti šildu doveo Arsenal do trofeja u tim takmičenjima.</s>

<s>Iako je u mlađim selekcijama odigrao jednu utakmicu za Francusku, Aubameyang je 2009. godine, kada je imao 19 godina, debitovao za reprezentaciju Gabona.</s><s>Nastupao je na tri Afrička kupa nacija i Letnjim olimpijskim igrama 2012.</s><s>Nakon dobrih partija 2015. godine postao je prvi gabonski fudbaler koji je osvojio nagradu za najboljeg Afričkog fudbalera godine, a drugi koji se rodio u Evropi, posle Frédérica Kanoutéa.</s><s>Sa 26 golova Aubameyang je trenutno najbolji strelac reprezentacije Gabona.</s>

<s>Izvori</s>

<s>Spoljašnje veze</s>

<s></s>

<s>Francuski fudbaleri
Gabonski fudbaleri ili nogometaši
Fudbaleri ili nogometaši Milana
Fudbaleri ili nogometaši AS Monaka
Fudbaleri ili nogometaši Saint-Étiennea
Fudbaleri ili nogometaši Borussije Dortmund
Fudbaleri ili nogometaši Arsenala
Fudbaleri ili nogometaši Barcelone
Fudbaleri ili nogometaši Chelseaja
Fudbaleri ili nogometaši Olympique Marseillea</s>

